Imi nek d taxeyyaṭ, zemreɣ ad meyzeɣ xilla n leṣnaf n tqendyaṛ n lexalat : tella tqenduṛt n ettxiḍi, amt qenduṛt n tizi uzzu, tin umi qqaṛen taqenduṛt n teslit ; tella tayeḍ temxallaf ɣef tayi n tizi uzzu tesɛa : zagzagi, tesɛa iri, tesɛa lekmam.ttbeggisen-tt s tesfifin, tella tanya taqenduṛt n yixeddim tettlusu-tt tmeṭṭut kul-ass. D taqenduṛt n lekettan tesɛa tafawett teldi ɣer sdat s yiri d aɣezfan, ma deg uqeṛṛuy-is tettɣummu-t s tmaḥremt d tfulaṛt.